Na temelju članka 100. Zakona o srednjem školstvu („Službene novine KSB/SBK“, br. 11/01, 17/04 i 15/12), članka 129. Statuta Srednje škole „Kreševo“ i Odluke Školskog odbora broj 508-I-2/2024 od 29.10.2024.godine, Školski odbor Srednje škole „Kreševo“ raspisuje:

**JAVNI NATJEČAJ**

**za izbor i imenovanje ravnatelja Srednje škole „Kreševo“**

1. **Predmet javnog natječaja**

Raspisuje se javni natječaj za izbor i imenovanje ravnatelja Srednje škole „Kreševo“ na razdoblje od četiri godine.

1. **Opis poslova**

Ravnatelj škole obavlja sljedeće poslove:

* rukovodi radom škole,
* zastupa i predstavlja školu pred trećim osobama i odgovara za zakonitost rada srednje škole,
* predlaže program odgojno-obrazovnog rada i aktivnosti za njegovo unapređivanje u okviru godišnjeg programa rada i poduzima odgovarajuće mjere za njegovu realizaciju,
* odlučuje o raspoređivanju nastavnika i djelatnika na određene poslove i zadatke i ocjenjuje ih sukladno rezultatima njihovog rada,
* podnosi izvješće o uspjehu i postignutim rezultatima obrazovno odgojnog rada školskom odboru škole,
* odgovara školskom odboru za rezultate rada srednje škole,
* podnosi školskom odboru izvješće o financijskom poslovanju,
* obavlja i druge poslove sukladno statutu srednje škole

1. **Opći i posebni uvjeti**

Kandidat koji se prijavi na Javni natječaj za izbor i imenovanje ravnatelja dužan je ispunjavati sljedeće opće uvjete:

* da je državljanin Bosne i Hercegovine,
* da je stariji od 18 godina,
* da nije otpušten iz državne službe kao rezultat bilo koje disciplinske mjere na bilo kojoj razini vlasti u BIH u razdoblju od 3 godine prije dana objavljivanja ovog natječaja,
* da se na njega ne odnosi član IX. Stav 1. Ustava Bosne i Hercegovine

Pored općih uvjeta predviđenih Zakonom, kandidat treba ispunjavati i sljedeće posebne uvjete:

* da ima Visoku stručnu spremu ( najmanje VII/1 ili II. ciklus studija sa 300 ECTS bodova),
* položen stručni ispit,
* najmanje 5 godina radnog iskustva na odgojno-obrazovnim poslovima

1. **Potrebna dokumentacija**

Uz potpisanu prijavu na javni natječaj koja treba sadržavati kratak životopis sa kontakt podacima, potrebno je priložiti dokaze o ispunjavanju općih i posebnih uvjeta i to:

1. Izvod iz matične knjige rođenih
2. Uvjerenje o državljanstvu
3. Diplomu o završenoj visokoj stručnoj spremi (najmanje VII/1 ili II. ciklus studija sa 300 ECTS bodova)
4. Dodatak diplomi za kandidate koji su stekli visoko obrazovanje po Bolonjskom sustavu studiranja; izuzetno, samo u slučaju da visokoškolska ustanova dodatak diplomi nije uopće izdavala, niti za jednog diplomca, kandidat je dužan da uz ovjerenu kopiju fakultetske diplome dostavi i uvjerenje visokoškolske ustanove da dodatak diplomi nije izdat niti za jednog diplomca
5. Ovjerenu izjavu da nije otpušten iz državne službe kao rezultat bilo koje disciplinske mjere na bilo kojoj razini vlasti u BIH u razdoblju od 3 godine prije dana objavljivanja ovog natječaja
6. Ovjerenu izjavu da se na njega ne odnosi član IX. Stav 1. Ustava Bosne i Hercegovine
7. Uvjerenje o radnom iskustvu na odgojno-obrazovnim poslovima
8. Uvjerenje o položenom stručnom ispitu
9. Uvjerenje o položenoj pedagoškoj skupini predmeta za nenastavničke studije

Sva priložena dokumentacija mora biti original ili ovjerena preslika ne starija od 6 mjeseci od dana objave natječaja.

1. **Razmatranje prijava**

Kandidati koji ispunjavaju uvjete Javnog natječaja bit će pozvani na intervju putem elektronske pošte. Kandidat koji se ne odazove na intervju smatra se da je odustao od prijave.

Kandidat koji bude izabran obvezan je dostaviti liječničko uvjerenje i uvjerenje da se protiv njega ne vodi kazneni postupak.

1. **Rok za prijavu**

Prijave uz navedene dokaze dostaviti u zatvorenoj koverti **isključivo putem pošte** u roku od 15 dana od dana objave Javnog natječaja u dnevnim novinama na adresu:

**Srednja škola „Kreševo“**

**Troska 2A**

**71 260 Kreševo**

**„Javni natječaj za izbor i imenovanje ravnatelja“ – NE OTVARATI**

Neblagovremene, nepotpune i neuredne prijave neće se razmatrati.

**Školski odbor Srednje škole „Kreševo“**